
PROJEKTO „VEISIEJŲ KATILINĖS REKONSTRUKCIJA, PAKEIČIANT BIOKURO KATILĄ“ DARBŲ VYKDYMO  TECHNINĖS PRIEŽIŪROS PASLAUGŲ SUTARTIS Nr. ________
2026-      -   
Bendrosios SĄLYGOS

1. Pagrindinės Sutarties sąvokos

1.1. Paslaugų gavėjas– Lietuvos Respublikos perkantysis subjektas, perkantis Sutarties specialiosiose sąlygose nurodytas Paslaugas iš Tiekėjo.

1.2. Sutarties kaina – suma, kurią Pirkėjas pagal Sutartį turi sumokėti Tiekėjui už perkamas Paslaugas, įskaitant visas išlaidas ir mokesčius.

1.3. Paslaugų teikėjas -  ūkio subjektas, kuriuo gali būti fizinis asmuo, privatus ar viešasis juridinis asmuo ar tokių asmenų grupė, teikianti Paslaugas pagal šią Sutartį.

1.4. Kainodaros taisyklės – pirkimo dokumentuose ir Sutartyje nustatoma kaina ar Sutarties kainos apskaičiavimo taisyklės.

2. Sutarties aiškinimas

2.1. Sutartyje, kur reikalauja kontekstas, žodžiai pateikti vienaskaita, gali turėti ir daugiskaitos prasmę ir atvirkščiai.

2.2. Kai tam tikra reikšmė yra skirtinga tarp nurodytų skaičiais ir žodžiais, vadovaujamasi žodine reikšme. Jei mokėjimo valiutos pavadinimo trumpinys neatitinka mokėjimo valiutos pilno pavadinimo žodžiais, teisingu laikomas valiutos pilnas pavadinimas žodžiais.

3. Tiekėjo teisės ir pareigos

3.1. Paslaugų teikėjas įsipareigoja:

3.1.1. Teikti Paslaugas Pirkėjui pagal Sutartį ir Pirkėjo pateiktus užsakymus už Paslaugų kainą, savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, Paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;

3.1.2. Tikrinti,  kad  būtų  laikomasi įstatymų, kitų teisės aktų, normatyvinių statybos techninių dokumentų, normatyvinių statinio saugos ir paskirties dokumentų, statinio projektavimo sąlygų, statybos leidimo reikalavimų, laiku būtų atliekami reikalingi matavimai ir bandymai. Kontroliuoti statybos metu naudojamų statybos produktų bei įrenginių kokybę ir neleisti jų naudoti, jeigu jie neatitinka statinio projekto, normatyvinių statybos techninių dokumentų, normatyvinių statinio saugos ir paskirties dokumentų reikalavimų, taip pat jei nepateikti statybos produktų kokybę patvirtinantys dokumentai. Jeigu Rangovo siūlomo statybos produkto techniniai reikalavimai Techninio projekto techninėse specifikacijose nenurodyti, Paslaugų teikėjas privalo informuoti Užsakovą ir nurodyti Rangovui naudoti tik kokybiškus, reikiamą paskirtį atitinkančius statybos produktus;

3.1.3. Kontroliuoti, kad Rangovas tinkamai ir laiku atliktų sumontuotų inžinerinių statinių geodezinius matavimus ir statybvietės suplanavimo bei tvarkymo darbų įvykdymo brėžinius; neleisti užpilti inžinerinių statinių tol, kol neužfiksuota jų tikroji padėtis, kontroliuoti, kad laiku ir pagal nustatytus reikalavimus būtų rengiama statybos atlikimo dokumentacija, 
3.1.4. Nuolatos kontroliuoti, kaip Rangovas laikosi darbų grafiko;

3.1.5. Tikrinti ir priimti paslėptus statybos darbus ir paslėptas statinio konstrukcijas, dalyvauti išbandant ir pripažįstant tinkamais naudoti įrenginius, inžinerines sistemas, konstrukcijas,  pasirašyti atitinkamus aktus;

3.1.6. Kontroliuoti, kad nuolat būtų pildomas Statybos darbų žurnalas ir būtų vykdomi jame įrašyti Techninės priežiūros, projekto vykdymo priežiūros, viešojo administravimo subjektų atliekančių statybos valstybinę priežiūrą reikalavimai bei valstybinės priežiūros institucijų reikalavimai būtų įvykdyti nustatytais terminais;
3.1.7. Tikrinti, kad atliktų statybos darbų dokumentuose nurodyti darbų kiekiai atitiktų faktiškuosius ir, jei reikia, organizuoti tų kiekių nustatymą apmatuojant, Informuoti raštu Paslaugos gavėją, jei statybos darbų atlikimo dokumentuose nurodyti kiekiai neatitinka faktiškųjų ir atlikti tolimesnius veiksmus pagal Užsakovo nurodymus;

3.1.8. Tikrinti Rangovo teikiamus dokumentus – atliktų darbų aktus mokėjimui gauti. Raštu patvirtinti, kad Rangovo teikiamuose atliktų statybos darbų dokumentuose nurodyti darbai yra atlikti tinkamai, atitinka rangos sutartį, statinio projekto ir statinio normatyvinės kokybės reikalavimus.
3.1.9. Organizuoti ir kartu su Paslaugų gavėju atlikti galutinį rangos darbų įvykdymo patikrinimą, paruošti darbų perdavimo-priėmimo aktą Statybos techninių reglamentų nustatyta tvarka, Statinio pripažinimo tinkamu naudoti akto projektą, trūkumų (defektų) sąrašą;
3.1.10. Prižiūrėti, kad Rangovas laikytųsi ir vykdytų darbų saugos, higienos ir aplinkosaugos reikalavimus;
3.1.11. Kartu su rangovu rengti statinio pripažinimo tinkamu naudoti dokumentus ir dalyvauti pripažįstant statinį naudoti.

3.1.12. Nedelsdamas raštu informuoti Paslaugų gavėją apie bet kurias aplinkybes, kurios trukdo ar gali sutrukdyti Paslaugų teikėjui užbaigti Paslaugų teikimą nustatytais terminais;

3.1.13. Užtikrinti, kad Sutarties sudarymo momentu ir visą jos galiojimo laikotarpį Paslaugų teikėjo darbuotojai turėtų reikiamą kvalifikaciją ir patirtį, reikalingas norint teikti Paslaugas;

3.1.14. Paslaugų gavėjui paprašius grąžinti visus iš Paslaugų gavėjo gautus, Sutarčiai vykdyti reikalingus dokumentus;

3.1.15. Tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.

3.2. Paslaugų teikėjas turi teisę gauti Paslaugų kainą su sąlyga, kad jis tinkamai vykdo šią Sutartį.

4. Pirkėjo teisės ir pareigos

4.1. Paslaugų gavėjas įsipareigoja Paslaugų teikėjui sudaryti visas sąlygas, suteikti informaciją ar dokumentus, būtinus Paslaugoms teikti.

4.2. Paslaugų gavėjas įsipareigoja mokėti Sutarties kainą už tinkamai suteiktas Paslaugas pagal šios Sutarties sąlygas.

4.3. Paslaugų gavėjas turi visas šios Sutarties bei Lietuvos Respublikoje galiojančių teisės aktų numatytas teises.

5. Sutarties kaina (kainodaros taisyklės)

5.1. Bendrą Sutarties kainą, mokamą Paslaugų teikėjui už suteiktas Paslaugas, sudaro Sutarties kaina be PVM ir PVM.

5.2. Į Sutarties kainą be PVM turi būti įskaičiuota Paslaugų kaina, visos išlaidos ir mokesčiai, išskyrus PVM. Paslaugų teikėjas į Sutarties kainą privalo įskaičiuoti visas su Paslaugų teikimu susijusias išlaidas, įskaitant, bet neapsiribojant:
5.2.1. visas su dokumentų, kurių reikalauja Paslaugų gavėjas rengimu ir pateikimu susijusias išlaidas;

5.2.2. transporto išlaidas, aprūpinimo  įranga, reikalinga Paslaugoms teikti, išlaidas; 

5.2.3. visas kitas išlaidas, būtinas tinkamam ir kokybiškam Paslaugų suteikimui.

5.3. Sutarties galiojimo metu pasikeitus PVM taikymą reglamentuojantiems teisės aktams, Likutinei Sutarties daliai bus taikomas naujas PVM tarifas, Sutarties kaina be PVM dėl mokesčio pokyčio nebus keičiama, tai yra, Paslaugos gavėjas mokės Paslaugos teikėjui už tinkamai pagal Sutartį suteiktas paslaugas kainą, kuri bus lygi sumai, gautai prie Sutartyje nurodytos Sutarties kainos pridėjus PVM, apskaičiuotą pagal naujai patvirtintą mokesčio tarifą, nebent priimti teisės aktai numatytų kitaip.
6. Šalių atsakomybė

6.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

6.2. Delspinigių dydis ir jų mokėjimo sąlygos nustatytos Sutarties specialiosiose sąlygose.

6.3. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.

7. Nenugalimos jėgos aplinkybės (force majeure)

7.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civiliniame kodekse. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

7.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

7.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

8. Šalių pareiškimai ir garantijos

8.1. Kiekviena iš Šalių pareiškia ir garantuoja kitai Šaliai, kad:

8.1.1. Šalis yra tinkamai įsteigta ir teisėtai veikia pagal Lietuvos Respublikos įstatymus;

8.1.2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Paslaugoms teikti;

8.1.3. sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;

9. Konfidencialumo įsipareigojimai

9.1. Šalys sutinka laikyti šios Sutarties sąlygas, visą dokumentaciją ir informaciją, kurią Sutarties Šalys gauna viena iš kitos vykdydamas Sutartį, konfidencialia ir be išankstinio kitos Šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų nustatyta tvarka. Šio įsipareigojimo pažeidimu nebus laikomas viešas informacijos apie Paslaugos gavėją atskleidimas, jei Paslaugos gavėjas pažeidžia mokėjimo terminus ir informacijos apie Paslaugos teikėją atskleidimas, jei Paslaugos teikėjas pažeidžia Paslaugų atlikimo terminus.

10. Sutarties galiojimas

10.1. Sutartis įsigalioja nuo tos dienos, kai sutarties šalys pasirašo sutartį. Sutartis galioja iki 2028 metų kovo 30 d. Sutarties vykdymo metu, dėl nenumatytų aplinkybių, galimas sutarties pratęsimas iki 2 mėnesių.
10.2. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

10.3. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.

11. Sutarties pakeitimai

11.1. Sutarties sąlygos Sutarties galiojimo laikotarpiu negali būti keičiamos, išskyrus  tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatymo reikalavimai Pirkimo sutarties sąlygų keitimu nebus laikomas pirkimo sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos konkurso sąlygose. Tais atvejais, kai pirkimo sutarties sąlygų keitimo būtinybės nebuvo įmanoma numatyti rengiant konkurso sąlygas ir (ar) pirkimo sutarties sudarymo metu, pirkimo sutarties šalys gali keisti tik neesmines pirkimo sutarties sąlygas. 

12. Sutarties pažeidimas

12.1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.

12.2. Vienai Sutarties Šaliai pažeidus Sutartį, nukentėjusioji Šalis turi teisę:

12.2.1. reikalauti kitos Šalies vykdyti sutartinius įsipareigojimus;

12.2.2. reikalauti atlyginti nuostolius;

12.2.3. reikalauti sumokėti Sutarties specialiosiose sąlygose nustatytus delspinigius;

12.2.4. nutraukti Sutartį;

12.2.5. taikyti kitus Lietuvos Respublikos teisės aktų nustatytus teisių gynimo būdus.

13. Sutarties vykdymo sustabdymas

13.1. Esant svarbioms aplinkybėms, Paslaugų gavėjas turi teisę sustabdyti Paslaugų ar kurios nors jų dalies teikimą.

13.2. Jei Paslaugų teikimas stabdomas daugiau nei 90 (devyniasdešimt) dienų, ir stabdoma ne dėl Paslaugų teikėjo kaltės, Paslaugų teikėjas gali rašytiniu pranešimu Paslaugų gavėjui pareikalauti atnaujinti Paslaugų teikimą per 30 (trisdešimt) dienų arba nutraukti Sutartį.

13.3. Kai dėl esminių klaidų ar pažeidimų Sutartis tampa negaliojančia, Paslaugų gavėjas stabdo Sutarties vykdymą. Jei minėtos klaidos ar pažeidimai vyksta dėl Paslaugų teikėjo kaltės, Paslaugų gavėjas, atsižvelgdamas į klaidos ar pažeidimo mastą, gali nevykdyti savo įsipareigojimo mokėti Paslaugos teikėjui arba gali pareikalauti grąžinti jau sumokėtas sumas.
14. Sutarties nutraukimas

14.1. Sutartis gali būti nutraukiama raštišku Šalių susitarimu.

14.2. Paslaugų teikėjas turi teisę vienašališkai nutraukti Sutartį tik dėl svarbių priežasčių. Tokiu atveju Paslaugų teikėjas privalo visiškai atlyginti Paslaugų gavėjo patirtus nuostolius. Apie tokį Sutarties nutraukimą Paslaugų teikėjas raštu praneša Paslaugų gavėjui prieš 30 (trisdešimt) dienų.

14.3. Paslaugų gavėjas bet kada turi teisę vienašališkai nutraukti Sutartį, apie tokį Sutarties nutraukimą pranešdamas Paslaugų teikėjui prieš 30 (trisdešimt) dienų.

14.4. Paslaugų gavėjas po Sutarties nutraukimo turi kiek galima greičiau patvirtinti atliktų Paslaugų vertę. Taip pat parengiama ataskaita apie Sutarties nutraukimo dieną esančią Paslaugų teikėjo skolą Paslaugų gavėjui ir Paslaugų gavėjo skolą Paslaugų teikėjui.

14.5. Jei Sutartis nutraukiama Paslaugų gavėjo iniciatyva dėl Paslaugų teikėjo kaltės, Paslaugų gavėjo patirti nuostoliai ar išlaidos išieškomi išskaičiuojant juos iš Paslaugų teikėjo mokėtinų sumų. 
14.6. Sutartį nutraukus dėl Paslaugų teikėjo kaltės, be jam priklausančio atlyginimo už atliktas Paslaugas, Paslaugų teikėjas neturi teisės į kokių nors patirtų nuostolių ar žalos kompensaciją.
15. Ginčų nagrinėjimo tvarka

15.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.

15.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme.

16. Baigiamosios nuostatos

16.1. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.

16.2. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.

16.3. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.

16.4. Sutartis yra Sutarties Šalių perskaityta, jų suprasta ir jos autentiškumas patvirtintas parašu. 

Paslaugų gavėjo vardu


                                     Paslaugų teikėjo vardu

UAB „Lazdijų šiluma“                                                _______________________ 

Gėlyno g. 10, LT-67129 Lazdijai                                _______________________

Įm. k. 165219441


                         _______________________

AB  Luminor bankas                                                         _______________________

banko kodas 40100


                         _______________________ 

_______________________

tel. _______________________

___________________


       ___________________

(parašas)




(parašas)


A.V.



                  A.V.
   Sutarties Nr.  ________

                                                                                                                              Priedas Nr. 1

REKOMENDACIJOS TECHNINĖS PRIEŽIŪROS ATASKAITOS TURINIUI

Mėnesinė ataskaita

1. Trumpas įgyvendinamos sutarties aprašymas

2. Rangos darbų sutarties vykdymo eiga per ataskaitinį mėnesį (sutarties numeris, rangovas, kiek padaryta, kiek buvo planuota, koks yra atsilikimas nuo grafiko).

3. Techninės priežiūros veikla.

4. Finansinė sutarties vykdymo būklė (sutarties numeris, rangovas, darbų įvykdymas per mėnesį, planuotas, bendras darbų įvykdymas nuo darbų pradžios, planuotas darbų vykdymas nuo darbų pradžios; per ataskaitinį mėnesį patvirtinta nenumatytų darbų).

5. Problemos bei darbų pakeitimai (kaip laikomasi statybos technologijų reikalavimų ir medžiagų kokybės standartų reikalavimų, kokie nukrypimai ir techninės priežiūros inžinieriaus veiksmai; problemos iškilusios apsilankius objektuose; kaip rangovas vykdo inžinieriaus reikalavimus). 

6. Kita veikla per ataskaitinį laikotarpį.

7. Darbų eigos grafikas.

Galutinė ataskaita
1. Trumpas įgyvendinamos sutarties aprašymas.

2. Apibendrintas projekto darbų aprašymas.

3. Apibendrintas techninės priežiūros veiklos aprašymas visu projekto įgyvendinimo laikotarpiu.

4. Paslaugų projektų finansinė analizė visu vykdymo laikotarpiu, galutiniai pinigų srautai ir apmokėjimų suvestinė, darbų pakeitimų suvestinė.

5. Esminių problemų, iškilusių įgyvendinant projektą, analizė, sprendimo būdai ir rekomendacijos,

6. Darbų eigos grafikas.
7. Kita informacija.

2 priedas

Užsakovas: UAB „Lazdijų šiluma“, Gėlyno , 10, LT-67129 Lazdijai
Techninės priežiūros rangovas:
Objektas: „VEISIEJŲ KATILINĖS REKONSTRUKCIJA, PAKEIČIANT BIOKURO KATILĄ“ DARBŲ VYKDYMO TECHNINĖ PRIEŽIŪRA
ATLIKTŲ PASLAUGŲ PERDAVIMO - PRIĖMIMO AKTAS

už 2026........................mėn.

